Ondersoek ná visserman sterfDie Spirit of St Francis-reddingsboot van die NSRI Foto: NSRI ŉ Visserman is Donderdag dood nadat hy ŉ toeval gekry en van ŉ boot naby St Francisbaai gered is, het die Nasionale Seereddingsinstituut (NSRI) gesê. “Die span het omstreeks 06:30 op die noodoproep van die Vulgaris, ŉ tjokkaboot, reageer,” het Paul Hurley, stasiebevelvoerder, in ŉ verklaring gesê. “ŉ 42-jarige bemanningslid van Jeffreysbaai het glo onophoudelik toevalle gekry.” Die bemanning het aan die NSRI gesê die man het ophou asemhaal en hulle het KPR op hom toegepas. “Die NSRI het die pasiënt na die kuslyn gebring en ŉ dokter en paramedici het steeds die man probeer bybring, maar hy is later dood verklaar,” het hy bygevoeg. ŉ Geregtelike doodsondersoek sal gedoen word.